Genesis 1 

Capitulo 1 

1 Jahuabi yamaparihiya ta naiyahpa mai 
Papan hahnishqui. 

2 Jan maijamenohah ta mai jahuabijoma 
janishqui. Jahuenbi jahuabi joconyamahi. 
Jatihibi janin bahquishihpi. Hiamanhhua 
jatihibi janin jai; jano ta Papan Yoshin 
cohinihcamahi racanishqui. 

3 Jaatiansca: Xaba jahue --Papan jaquin. 
Jan yohihiya, xaba jaresscai. 

4 Xaba jisishj --Jaa ta siri qui --hihqui. 
Jaatiansca, huetsa janin yamenon huetsa 
janinres xaba jaquin. 

5 Jano xabataiton nete janescaquin. Jano 
bahquishihpaiton yame janequin. Jaatian 
yametax, xaba paquerihbihi, huesti nete 
huinoscaipi. 

6 Jaatiansca: --Jene napobi nihue jahue 
--jaquin. 

7 Jascajaxon ta bochiqui jene janon, 
namanrihbi texe jene janon, napobisca nihue 
janon jaan nihuejanishqui. Jan yohihah ta 
jascasca janishqui. 

8 Jaa nihue ta nai janenishqui. Jaatian 
yameshinahax xaba paquerihbihi, jahuen 
rabe netesca huinotipiya. 

9 Jaatiansca: — Mai potoni sanahihnanon, 
nai naman meha jenebo jano huesti 
tsinquthue --hahquin. Jan yohihah, 
jascascai. 

10 Jaa mai potoni ta mai janenishqui. 
Jene jano tsinquitai ta hiamanhua 
janenishqui. Jan hahcai jisish: --Siri 
tah qui — hihqui. 

11 Jaatiansca: — Mai janinhax beroyahpa 
huasibo joconnahue. Bimiyahpa jihuiboribi 
joconnahue, jatihibi bimi bero jahuen jihui 
quescapa joconscanon — hahquin. Jan 
yohihi quescabiscai. 

12 Mai janinhax huasi joconi. Beroyahpa 
huasibo, bimiyahpa jihuiborihbi, beroyahpa 
bimiya. Jaton jihui quescapahbo joconnica 
beroya. Hahxon jisresscahax: --Siri tah 
qui — hihqui. 

13 Jaatian yameshinahax xaba paquerihbihi, 
jahuen quimisha netesca huinotipiya. 

14 Jaatiansca: --Bariyahpan xabanica, 
yame xabanicaboribi naihohquex xabanahue. 
Jascapa ta hahan honantibo jayaxihquiqui, 
jahan baritian honanti, jahan nete toponti, 
jahan bari topontiribi. 

15 Nai hohquex xabanicabo ta jaabo qui, 
main xabahibo --hahquin. Jan yohihah 
quescabiscai. 

16 Hani xabanicabo ta rabe janishqui, 
huetsa hihtiosi bariyahpan xabanon, huetsa 
hanitahmarihbi yame xabanon. Huishiboribi 
yame xabanon. 

17 Jascapahbo hahxon ta naihoh jato 
jananishqui, main xabahahbo. 

18 Bariyahpan huetsa xabanon, yamerihbi 
huetsa xabanon, huetsa janin nete janon, 
huetsa janinrihbi yame janon jato janaquin. 
Jaatiansca hahxon jisish: --Siri tah qui 
--hihqui. 

19 Jaatiansca yameshinahax xaba paqueribihi, 
jahuen chosco nete sea huinotipiya. 

20 Jaatiansca: --Jeneho hicha 
mohitahpabo cainahue. Naihoribi hihsa 
noyacanahi janahue --hahquin. 

21 Jascajaquin ta jatihibi pehiyahpabo jaan 
janishqui. Hihtihosi yapanhua quescapahbo- 
rihbi hahquin. Jatihibi jenehoh 
canicaborihbi jonijapaquequin, jene janin 
hinicananon. Jascajaxon, jan hahcaibo 
jisish: --Siri tah qui --hihqui. 

22 Jaatiansca, jayaxahcabo jato yohiquin: 
--Baquebo bichi caftiahue. Hiamanhuabo 
janin hihti caibonahue. Main hihsabo 
cainahue --hahquin. 

23 Jaatian yameshinahax xaba paquerihbihi, 
jahuen pichca netesca huinotipiya. 

24 Jaatiansca: --Mesco nichibo main 
janahue. Hindbo, ninotaibo, yohinabo rihbi. 
Mescobires janahue --hahquin. Jaatian, 
jan yohihi quescabiscai. 

25 Jascajaquin ta mesco yohinabo hahpaque- 
nishqui, mesco hinaboribi, mesco ninotai- 
borihbi. Jan hahcaibo jisish: --Siri tah 
qui — hihqui. 

26 Jaatiansca --Non hihqui quescapahbosca 
jonijanonhue, noque quescapahbo, jan 
jatihibi yohinabo hihbonon # Hiamanhua janin- 
hah yapabo, naihoh noyahibo, hinabo, 
jatihibi ninotaibo, jatihibi main jaibo jan 
hihbonon — hahquin. 

27 Jascajaxon ta jan hihqui quescapa joni 
janon joni sea jaan jonijanishqui, noquen 
Papa Dios hihqui quescapa. Haibo be tan 
bebo janon jato jonijaquin. 

28 Jayaxahcabosca jato yohiquin: — Baquebo 
bichi hihti cainahue. Jatihibi main jihueti 
cahax hihbonahue. Hian janinbo jai yapabo 
hihbonahue, naihoh noyahi hihsaboribi 

hihbonahue, main cahibo jatihibirihbi hihbohi. 

29 Hea nincanahue. Jatihibi janin jai 
beroromishin ta maton piti qui. Jatihibi 
bimirihbi. 

30 Yohinaban pitirihbi tah hen jatihibi 
huasibo hinanai, jatihibi yohinaban pinon, 
jatihibi hihsapanribi pinon, ninotai 
jatihibichinrihbi pinon. Mohitahpa 
jatihibichin pinon tah hen pehibo hinanai 
— hahquin. Jan yohiha quescajaquinsca 
picanquin. 

31 Jaatiansca jan jonijabenanah jatihibi 
jisish: — Hihti siri tah qui — hihqui. 
Jaatian yameshinahax, xaba paquescai, 
jahuen seis netesca huinotipiya. 

1 Jascajaxon ta naiyahpa mai jonijaquin 
queyonishqui, jatihibi jano jaiboyabi. 

2 Jahuen siete netensca ta jatihibi 
jonijaquin jenescanishqui, 

3 Jahuen siete neten jatihibi jonijaquin 
jenexon copixca ta jaa nete hihbojanishqui. 
— Nea nete ta jascabisca hena jatihiqui 

— hahquin hihbojaquin. 

4 Papa Yavepan naiyahpa mai jonijamenohah 
ta huetsapahi japahonishqui. 

5 Jan jato hahmenohah ta banabo yamapari- 
nishqui, hoi jan raanrihyamahah. Huai 
janinhah bimiborihbi yamaparihi, tsoan 
huaijatimahiya, 

6 Nete corores ta maimehax hinatax mai 
mehchajapahonishqui, jatihibi janin, 

7 Jaatian ta mai poto bihxon, jonisca 
Papa Yavepan jonijanishqui, Jonijaxon ta 
jahuen requinqui xoonjaxon joinmanishqui, 
mohitahpa yoshinyahpasca joni janon. 



8 Genesis 2:15-25 

15 Jaatiansca ta huaichiansca joni 
hionishqui, horoxon jan hihbojanon. 

16 Huai hihbojamaxon, Papa Yavepan jaa 
yohiquin: — Huai meha bimibo tah min 
jatihibi pirestihi. 

17 Jahan siriboya tiromabo honantires tah 
min pitimahi. Min jaa pihi neten tah min 
hihcoini mahuatihi — hahquin. 

18 Jaatiansca: --Joni jaa huesti jalh ta 
sirima qui. Jahuen yanapannicasca jaa 
quescarihbi joni japan --hihqui Papa Yav6. 

19 Mai jan jonijanisca ta jatihibi yohinabo, 
jatihibi hihsaboribi joni janin hionishqui. 
Jascapahbo ta joni janin hionishqui, jahua 
janen jato quenatihiquin hihxon. Jahan jato 
quenahisca ta jaton jane janishqui. 

20 Jatihibi hinabo ta janepaquenishqui, 
hihsaboya jatihibi yohinaboribi. Jan jato 
janepaquehahbi ta hahb6 joni quescapa jahuen 
yanapannica merayamanishqui. 



Genesis 2:21 9 

21 Jaatian ta Papa Yavepan hihtijaquin 
jaa hoxamanishqui. Hoxascaitonsca jahuen 
pishi xao huesti tsecaquin, Tsecaxon jan 
tsecahah janin xehporihbiquin # 

22 Jan tsecahah pishi xaosca haibo 
jonijaquin. Haibo jonijaxon, bebo janinsca 
hioquin. 

23 Jaa merahax: — Nea caya ta hehbe joni 
qui, hen xaoyahpa hen namiyahpa. Nea tah 
hen haibo janexihqui, beboquiha tsecahah 
copi --hihqui, 

24 Jaa copi ta jahuen papa, jahuen mama 
beban jenetihiqui, jahuen haibo betan 
hihnoxon, Jaabo rabe ta rabehaxbi huesti 
yorasca jatihiqui, 

25 Jaatian ta haibo betan bebo chopanma 
hihtfrnahpaxma nihpahonishqui. 

1 Jaatian ta rono jatihibi yohinabo 
mentan hashoan honan japahonishqui. Honan 
hihxon ta haibo yocanishqui: — Huaichian 
jai bimibo jatihibi man pitimahi yohihi 
Dios hihcoini jaiquin --hahquin ronon. 

2 Yocacah: —Huaichian jai bimibo tah 
non pitihi. 

3 Huai napobi nichi jihui huesti tah non 
bimi pitimahi. M Jaa tah man pitimahi. 
Meherihbiyamanahue. Man mahuamis" hah 
ta Diosen noque jaiqui — haiban rono jaquin, 

4 — Man tah man mahuacointimahi, 

5 Man jaa bimi pihi netenbi tah man 
honancointihi. Dios quescapahsca tah man 
jatihi, siriboya tiromabo honanquin 

- - hahquin ronon. 

6 Jan jascaraiya, jaa bimi piti siri 
hihqui jisxon, siri shama jisxonrihbi, 
hahan honan hihti copirihbi queenxon, 
bihxon, piresscaquin. Pixon, jahuen 
benerihbi hinanquin jaanrihbi pinon. 

7 Pixon ta rabechin honanscanishqui, 
Chopanma nichibohi honanscaquin, Honanxon, 
higuera jihui pehi quehxexon chitontijaquin. 
Chitontijaxon, sahuecanquin. 

8 Jaatiansca yantanaiya Papa Yav6 
huaichian nihquin quenahi nincacanquin, 
Nincacax, huai boncochiansca haibo betan 
bebo joneti, Papa Yavepan jato meramis 
hihquish. 

9 Bebo quenaquinj --^Jahuen min quin? 
--hahquin Papa Yavepan. 

10 — Huaichianxon min quenahi nincacax 
tah hen raquetahqui, chopanma hihquish, 
Jaa copi tah hen jonetahqui --hihqui joni, 

11 --^Tsoan mia "Mia tah min chopanma 
qui," mia jaiquin? ^Min pitima bimi hen 
mia yohini min pihaquin? --hahquin. 

12 --Hehbetan hihnon min hea hinanni haiban 
hea hinanah tah hen pihaqui --hahquin, 

13 --^Jahuejah min jahaquin? --Papa Yavepan 
haibo jaquin. 

— Ronon paranah tah hen pihaqui --hahquin 
haiban. 

14 Ronosca Papa Yavepan yohiquin: — Min 
jaa paranah copi tah hen mia coshonai, texe 
yohinabo tocan min nihyamascanon. Min 
poconsca tah min catihi, mahuanoxon cama 
mai poto xehabonahi cahi. 

15 Haiban rahuisca tah min jatihi. Min 
baqueboribi jahuen baquen rahui jayaxahcabo, 
Jahuen baquen ta mia jamaquin boshmosh- 
bahintihiqui, mianrihbi min jahuen jotsisto 
hisinjahahbi — Papan rono jaquin. 

16 Jascajaxon haibosca yohiquin: — Hichasca 
tah min masan shinantihi, hisin hisinxon 
baque bihquin. Min tah min min bene 
queenyoratihi. Jaanrihbi ta mia 
hihbojaxihquiqui — hahquin. 

17 Jaatian Adansca yohiquin: — Min haiban 
yohihah nincaxon, min pitimahi hen mia 
yohini bimi min piha quen tah hen mai 

coshonai, min mahuanoxon caman tee 
teexonsca min piti bihnon. 

18 Moxayahpa boncosca ta cainscatihiqui 
min jahan jatsannon. Min banabosca tah 
min pitihi, 

19 Niscan niscanxonsca tah min piti 
bihtihi, min hahquirihbi maiscanoxon caman. 
Mai tah hen mia jonijaniqui. Maisca tah 
min hahquirihbi hihyaxihqui, maires 
hihquish — hahquin, 

20 Jaatian, beban jahuen haibo janequin 
Evasca jahuen jane janon. Texe jatihibichin 
mama jan hihtihiqui hihxon Eva janequin. 

21 Jaatiansca yohina bichi Papa Yavepan 
jato chopajaxonquin, Chopajaxonxon jato 
sahuemaquin. 

22 Jato sahuemahax, yohuani: --Jise. 
Joni ta noque quescapahscaiqui, siriboya 
tiromabo honan, Jascabisca jihuecatsihquin 
hahan jihueti bimisca jan bihxon pimis 
--hihqui. 

23 Jaatiansca Eden janeya huai quehah jaa 
joni picOnon camaquin, mai joninishbixon 
jan maisca huaijanon. 

24 Joni camaxon, jari bari cainaiquirisca 
jahuen queruben sontarobo Eden janeya huai 
coiranmaquin. Espada quescapa chihirihbi 
jato hinanquin, tsoabi hahan jihueti 
jihuiqui nocomayamahahbo huecon hueconnon. 

